CELEX: C2007/095/50
Language: fi
Date: 2007-04-28 00:00:00
Title: Asia C-109/07: Ennakkoratkaisupyyntö, jonka Prud'homie de pêche de Martigues (Ranska) on esittänyt 20.2.2007 — Jonathan Pilato v. Jean-Claude Bourgault

28.4.2007   
            
            
               FI
            
            
               Euroopan unionin virallinen lehti
            
            
               C 95/27
            
         Ennakkoratkaisupyyntö, jonka Prud'homie de pêche de Martigues (Ranska) on esittänyt 20.2.2007 — Jonathan Pilato v. Jean-Claude Bourgault
   (Asia C-109/07)
   (2007/C 95/50)
   Oikeudenkäyntikieli: ranska
   Ennakkoratkaisua pyytänyt tuomioistuin
   Prud'homie de pêche de Martigues
   Pääasian asianosaiset
   
      Kantaja: Jonathan Pilato
   
      Vastaaja: Jean Claude Bourgault
   Ennakkoratkaisukysymykset
   
               1)
            
            
               Onko 29.4.1997 annetun asetuksen (EY) N:o 894/97 11 a artiklaa (1), joka on lisätty 8.6.1998 annetulla asetuksella (EY) N:o 1239/98 (2), tulkittava siten, että siinä kielletään myös sellaiset verkot, jotka eivät ajelehdi tai ajelehtivat hyvin vähän, koska ne on kiinnitetty ajoankkuriin?
            
         
               2)
            
            
               Onko neuvoston asetuksen (EY) N:o 894/97 11 a artiklan 1 ja 2 kohta, sellaisena kuin se on lisätty asetuksella (EY) N:o 1239/98, pätevä siltä osin kuin
               
                           a)
                        
                        
                           sen tavoite vaikuttaa olevan puhtaasti ympäristöä koskeva, vaikka sen oikeudellinen perusta on Roomassa 25.3.1957 tehdyn Euroopan yhteisön perustamissopimuksen entinen 43 artikla, josta on tullut EY 37 artikla
                        
                     
                           b)
                        
                        
                           siinä ei määritellä ajoverkkoa eikä siis määritellä selkeästi sen soveltamisalaa
                        
                     
                           c)
                        
                        
                           sen perustelut eivät ole selkeät
                        
                     
                           d)
                        
                        
                           siinä ei oteta huomioon saatavilla olevia tieteellisiä ja teknisiä tietoja, yhteisön eri alueiden ympäristöolosuhteita eikä siinä säädettävästä kiellosta johtuvia etuja ja kustannuksia
                        
                     
                           e)
                        
                        
                           se on suhteeton asetettuun tavoitteeseen nähden
                        
                     
                           f)
                        
                        
                           se on syrjivä, koska siinä kohdellaan samalla tavoin maantieteellisesti, taloudellisesti ja sosiaalisesti hyvin erilaisia tilanteita
                        
                     
                           g)
                        
                        
                           siinä ei säädetä minkäänlaista poikkeusta sellaisia kalastajia varten, jotka harjoittavat pienimuotoista kalastusta, kuten thonaille-tyyppisellä verkolla tapahtuvaa kalastusta, joka sen lisäksi, että se on Välimerellä perinteisesti käytetty kalastusmuoto, on myös elintärkeä väestölle, joka sitä harjoittaa, ja on tämän lisäksi erittäin valikoiva.
                        
                     
         
      (1)  Tietyistä kalavarojen teknisistä säilyttämistoimenpiteistä 29.4.1997 annettu neuvoston asetus (EY) N:o 894/97 (EYVL L 132, s. 1).
   
      (2)  Tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta 8.6.1998 annettu neuvoston asetus (EY) N:o 1239/98 (EYVL L 171, s. 1).